stanford-oval/wikipedia huggingface dataset:
יעקב הרוזן
ספריו

דונה גרציה, ומדינת היהודים בטבריה שבגליל.
ארץ ירדן וחרמונים, פרקים נשכחים מתולדות עמק החולה וביצות עמק הירדן.
באפק הסוער - בעיות ודמויות: ספרות ומספרים על "הסיבוב השני".
דון יוסף נשיא: נסיך נקסוס, מושל האיים ושליט הים התיכון - גדולי ישראל.
דון יוסף נשיא: נסיך נקסוס, מושל האיים ושליט הים התיכון.
חזון ההתנחלויות בגליל, תולדות המושבות ראש פינה, יסוד המעלה, משמר הירדן, עין זיתים, מחניים ומטולה.
ארץ ישראל וארצות הברית של ערב.
מדיניותה של הציונות בעולם ובמזרח הקרוב.
מטולה, סיפור ייסודה של מטולה מראשיתה וסיפור מייסדיה.
קובץ זיכרון, לזכר הסופר והעיתונאי שלום בן ברוך.
הערות שוליים

↑  קבר שושנה הרוזן, באתר הר הזיתים
| --- | --- |
בקרת זהויות :  NLI: 987007312732805171  GND: 1053420447  LCCN: n88035350  SUDOC: 250228653  VIAF: 48307097   WorldCat (עם VIAF): 48307097
יחסי איטליה–הונגריה

| יחסי איטליה–הונגריה |
| --- | --- |
איטליה: הונגריה


איטליה: הונגריה
שטח (בקילומטר רבוע)
301,340: 93,028
אוכלוסייה
59,293,250: 9,665,063
תמ"ג (במיליוני דולרים)
2,254,851: 212,389
תמ"ג לנפש (בדולרים)
38,029: 21,975
משטר
רפובליקה

בין איטליה לבין הונגריה מתקיימים יחסים דיפלומטיים מלאים, ושתי המדינות חברות באיחוד האירופי ובנאט"ו.
היסטוריה

לאחר קונגרס וינה, קיבלה האימפריה האוסטרית, שכללה אף את ממלכת הונגריה, את השליטה בממלכת לומברדיה-ונציה, יחד עם ערי המפתח ונציה ומילאנו. בשנת 1848 פרצה מלחמת העצמאות האיטלקית הראשונה, אולם על אף הצלחות ראשוניות הובסו לבסוף כוחות ממלכת סרדיניה, ואוסטריה חזרה לשלוט בצפון איטליה. בשנת 1859 פרצה מלחמת אוסטריה-סרדיניה שהסתיימה כעבור זמן קצר ובעזרת סיוע צרפתי בניצחון איטלקי, ובעקבות כך איבדה אוסטריה את שליטתה במילאנו, והחל תהליך איחוד איטליה. בשנת 1866 סייעה ממלכת איטליה הצעירה לפרוסיה במלחמת אוסטריה–פרוסיה (מלחמת העצמאות האיטלקית השלישית), ובתמורה קיבלה לאחר מכן את ונציה. בעקבות המלחמה כוננה הפשרה האוסטרו-הונגרית של 1867 והוקמה האימפריה האוסטרו-הונגרית, אולם נותרו עדיין שטחים איטלקיים תחת שליטה אוסטרית (טרנטינו וטריאסטה), ובעקבות המתיחות ביצרה אוסטריה את גבולה עם איטליה. בשנת 1876 הציע הארכידוכס אלברכט, דוכס טשן, לפתוח במלחמת מנע נגד איטליה, אך התוכנית לא יצאה לבסוף אל הפועל.
בשנת 1882 הצטרפה איטליה לברית המשולשת עם גרמניה ואוסטרו-הונגריה, משום שכעסה על צרפת שהשתלטה על תוניסיה ב-1881, כשאיטלקים רבים ראו בתוניסיה מושבה פוטנציאלית. עם זאת, דעת הציבור באיטליה לא תמכה בהסכם עם אוסטרו-הונגריה מפני שאוסטרו-הונגריה הייתה יריבתה של איטליה במהלך איחוד איטליה. בשנים שלפני מלחמת העולם הראשונה, הציעו אנשי צבא רבים שאיטליה תעבור לצדן של בריטניה וצרפת. הצעה זו התחזקה לאחר הפלישה האיטלקית לטריפולי ומלחמת איטליה-טורקיה, שבמהלכה גרמניה תמכה בעיקר באימפריה העות'מאנית. זוהי הייתה ההוכחה שגרמניה ואוסטרו-הונגריה לא סומכות במאת האחוזים על בני בריתן האיטלקים.
עם פתיחת מלחמת העולם הראשונה באוגוסט 1914 נמנעה איטליה מלהצטרף למלחמה, מפני שאוסטרו-הונגריה וגרמניה נקטו קו התקפי, ולפי ההסכם איטליה הייתה צריכה לבוא לעזרתן רק אם הן היו מותקפות. לאיטליה ובריטניה הייתה הסכמה על הים התיכון: בריטניה הייתה צריכה גישה לים התיכון ומעבר לקולוניות שלה באפריקה ובהודו, ואיטליה גבלה בים התיכון. עימות בין שני הציים של המדינות היה גרוע לשתי המדינות. לכן, העדיפה איטליה להימנע מלהיכנס למלחמה עם בריטניה.
בשנת 1915 נכנסה איטליה למלחמה לצד מדינות ההסכמה, ובעקבות כך התנהלו קרבות קשים בין אוסטריה לאיטליה (קרבות הנהר איזונצו, קרב קפורטו, קרב ויטוריו ונטו). לאחר המלחמה קיבלה איטליה את דרום טירול וטריאסטה, ובכך הושלם למעשה איחוד איטליה.
במהלך מלחמת העולם השנייה היו שתי המדינות חברות כחלק ממדינות הציר, ואף לחמו יחד במהלך הפלישה ליוגוסלביה ובקרבות החזית המזרחית, ובכלל זה בקרב סטלינגרד.
היסטוריה > לאחר מלחמת העולם השנייה

כיום שתי המדינות חברות באיחוד האירופי, בנאט"ו ובארגון לשיתוף פעולה ולפיתוח כלכלי, והם משתפות פעולה במגוון תחומים.
ב-16 ביוני 2010 נחתמה הצהרת שותפות אסטרטגית על ידי שרי החוץ של איטליה והונגריה בבודפשט, עם זיהוי שורה של תחומים (פוליטיים, כלכליים, חברתיים ותרבותיים) בהם שיתוף הפעולה בין שתי מדינות, עם התייעצויות פוליטיות מתוזמנות ובכירים.
המגעים הפוליטיים האחרונים כוללים: הפגישה בין שרת החוץ אמה בונינו לבין מקבילה יאנוש מרטוני ב-16 ביולי 2013, מפגשים של הסנאטור בנדטו דלה ודובה עם השר לענייני הקהילה, אניקה גיורי ב-29–30 באפריל בבודפשט וב-22 במאי 2014 ברומא, ולבסוף זה של שר החוץ פאולו ג'נטילוני עם מקבילו פטר סיירטו בשולי המפגש הבלתי פורמלי גימניך (אנ') של שרי החוץ של האיחוד האירופי ב-6 במרץ 2015 בריגה. בשולי מפגש של היוזמה המרכז-אירופאית (אנ') בבאניה לוקה ב-16 ביוני 2016, קיים השר ג'נטילוני פגישה עם השר סיירטו במהלכה נדונו סוגיות של הפיכת הסנקציות על רוסיה וההצעות האיטלקיות וההונגריות להגירה.
בתאריכים 25–27 במרץ 2015 התקיימה פסגת ANCE בהונגריה, בה השתתפו למעלה מ-40 חברות, אשר אפשרה להעמיק את סיכויי הפיתוח לנוכחותן של חברות איטלקיות במגזר. הונגריה השתתפה בתערוכת אקספו 2015 במילאנו, שהיום הונגריה שלה נערך ב-23 באוקטובר 2015, בנוכחות שר החקלאות ההונגרי.
נציגויות דיפלומטיות

הונגריה מחזיקה באיטליה שגרירות ברומא, ו-11 קונסוליות בבולוניה, בולצאנו, קליארי, פירנצה, ג'נובה, מילאנו, נאפולי, טריאסטה, טורינו, ונציה וורונה.
איטליה מחזיקה בהונגריה שגרירות בבודפשט, ו-3 קונסוליות בנירג'האזה, פץ' וסגד.
יאן ואלטייה דה-רו

| --- | --- |

יאן ואלטייה דה-רו עם בני הלבוש במדי צבא הולנד
 מידע חסיד אומות העולם
 פטירה:  הולנד
 מקום ההצלה:  הולנד
 אופן ההצלה:  הסתרת ילד יהודי בביתם בזהות בדויה
 תאריך הכרה:  7 בספטמבר 2020
 מקום ההכרה:  הולנד
 יוזם ההכרה:  בני דה חודה
 אופן הנצחה:  תעודה וחקיקת שמם בקיר הכבוד בגן חסידי אומות העולם.
 מספר היהודים שהציל:  1
 פרסים והוקרה:  חסיד אומות העולם (7 בספטמבר 2020) 
 קישורים חיצוניים
 יד ושם:  יאן ואלטייה דה-רו
 
בני עם יאן ואלטייה דה-רו
יאן ואלטייה דה-רו (בהולנדית: Jan de Roo‏; דצמבר 1903 – 27 בדצמבר 1988;‏ Aaltje de Roo‏; 4 בנובמבר 1921 – 11 באוגוסט 1982) היו זוג הולנדים נוצרים חסידי אומות העולם שהסתירו בביתם בתקופת השואה תינוק יהודי והצילו אותו.
פעילות בתקופת השואה להצלת יהודים

יאן ואלטייה (אלי) היו זוג הולנדים שחיו בחווה בצפון הולנד במחוז פריסלנד בכפר בלייה (Blija). לזוג לא היו ילדים. בתקופת מלחמת העולם השנייה, הזוג היה בקשר עם המחתרת ההולנדית, והסכים להחביא בביתם ילדה יהודיה. הם הסכימו להסתיר באופן זמני תינוק יהודי עד אשר יימצא לו מקום מסתור קבוע, אך כעבור מספר ימים נקשרו אליו והודיעו למחתרת שאין צורך למצוא לתינוק מקום מחבוא אחר. התינוק, בני סמואל בנדיקטוס, היה בנו של סמואל (סם) בנדיקטוס, שנעצר על ידי הנאצים באמסטרדם בפברואר 1941, נשלח לבוכנוולד, ובהמשך למאוטהאוזן - משם לא שב. אלמנתו לואיזה (לאה), שהייתה אז בהריון ילדה באוגוסט 1941 את בנה וקראה לו על שם אביו. כשגברה הסכנה, הצליחה לואיזה למצוא עבור בנה התינוק מקום מסתור בעזרת ידידה ההולנדי וחבר המחתרת וילם לודייזן, שסידר גם לאם לואיזה מקום מסתור אחר, לאחר שנאלצה להיפרד מהתינוק.
יאן ואלי טיפלו במסירות בתינוק, שהובא אליהם על ידי המחתרת בזהות בדויה בשם קרל ורסטיג מרוטרדם, על אף שידעו שהתינוק יהודי. הם נהגו לספר לאנשי הכפר שקרל הוא פליט מרוטרדם ודאגו להוסיפו לאלבום המשפחתי כבנם. אלי נהגה לסרוג לבני התינוק בגדים. מדי פעם, למרות הסכנה שבדבר, הצליחו להעביר לאמו לואיזה תמונות ומכתבים ולבשר לה ששלומו טוב בעזרת המחתרת. בני חונך חינוך נוצרי ודיבר רק את השפה המקומית הפריזית מערבית.
לאחר המלחמה

בסיום המלחמה, לואיזה (אמו הביולוגית של בני), שהסתתרה בניימכן, ביקשה להתאחד עם בנה, שהיה כמעט בן 4 שנים. היא לקחה את בני לדירתה בניימכן, אך לנוכח קשיי ההסתגלות היא החזירה אותו לשנה נוספת לבני הזוג דה-רו ונהגה להגיע לבקר אותו בחופשות. בני גדל בהולנד והתגייס לצבא ההולנדי. ב-1961 עלה לישראל לבדו ואמו לואיזה עלתה ב-1978. במשך כל השנים שמר על קשר חם עם יאן ואלי דה-רו וקרובי משפחתם.
הכרה והנצחה

בעקבות עדותו של בני ביד ושם, החליטה הוועדה הציבורית לציון חסידי אומות העולם להכיר ביאן ואלטייה דה-רו כחסידי אומות העולם ב-7 בספטמבר 2020. שמם נחקק בקיר הכבוד בגן חסידי אומות העולם ביד ושם, ירושלים. טקס הענקת התעודה התקיים ב-3 במאי 2023 בהולנד בנוכחות משפחת הניצול..
הערות שוליים

↑  שמואל ברוך דה חודה, באתר המאגר המרכזי של שמות קרבנות השואה, יד ושם
1 2  תיק מס' M.31.2/13979, המחלקה לחסידי אומות העולם, יד ושם
↑  PELLE NUMAN, Zo werden de Yad Vashem-onderscheidingen postuum uitgereikt aan vijf Friese echtparen in Leeuwarden. 'Heldhaftige redders die niet wegliepen van anderen', ‏3 במאי 2023
תעודת הכבוד שהוענקה ב-3 במאי 2023 ליאן ואלטייה דה-רו
יחסי מאוריציוס–ספרד

| יחסי מאוריציוס–ספרד |
| --- | --- |
מאוריציוס: ספרד


מאוריציוס: ספרד
שטח (בקילומטר רבוע)
2,040: 505,370
אוכלוסייה
1,270,440: 47,905,341
תמ"ג (במיליוני דולרים)
14,397: 1,580,695
תמ"ג לנפש (בדולרים)
11,332: 32,996
משטר
רפובליקה: מונרכיה חוקתית

יחסי מאוריציוס–ספרד הם היחסים הדיפלומטיים בין רפובליקת מאוריציוס לבין ממלכת ספרד.
סקירה כללית

ספרד ומאוריציוס מקיימות יחסים דיפלומטיים רשמיים. היחסים הדיפלומטיים הרשמיים שבין שתי המדינות כוננו ב-30 במאי 1979. על אף שמאוריציוס לא נמצאת בעדיפותה של תוכנית הפיתוח של ספרד באפריקה, ספרד משתתפת באופן פעיל בשיתופי הפעולה בין האיחוד האירופי לבין מאוריציוס.
נציגויות דיפלומטיות

מאוריציוס אינה מיוצגת בספרד הן בדרג השגרירות והן בדרג הקונסולרי. מאוריציוס האמינה את שגרירותה שבפריז, בירת צרפת הסמוכה, על ספרד.
ספרד אינה מיוצגת במאוריציוס הן בדרג השגרירות והן בדרג הקונסולרי. ספרד האמינה את שגרירותה שבפרטוריה, בירת דרום אפריקה הסמוכה, על מאוריציוס.
יחסי מאוריטניה–שווייץ

| יחסי מאוריטניה–שווייץ |
| --- | --- |
מאוריטניה: שווייץ


מאוריטניה: שווייץ
שטח (בקילומטר רבוע)
1,030,700: 41,277
אוכלוסייה
5,205,732: 8,933,409
תמ"ג (במיליוני דולרים)
10,453: 884,940
תמ"ג לנפש (בדולרים)
2,008: 99,060
משטר
רפובליקה אסלאמית: רפובליקה קונפדרטיבית

יחסי מאוריטניה–שווייץ הם היחסים הדיפלומטיים הרשמיים שבין הרפובליקה האסלאמית של מאוריטניה לבין הקונפדרציה השווייצרית.
היסטוריה

בין הרפובליקה האסלאמית של מאוריטניה לבין הקונפדרציה השווייצרית מתקיימים יחסים דיפלומטיים רשמיים.
שווייץ הכירה בעצמאותה של מאוריטניה בשנת 1960 וכוננה עם המדינה הצעירה יחסים דיפלומטיים רשמיים לאחר שנה אחת של מגעים דיפלומטיים ב-1961. ב-1976, שתי המדינות חתמו על הסכם מסחר, הסכם הגנה על השקעות והסכם בנושא שיתופי פעולה טכנולוגיים וכלכליים. עם זאת, היחסים הכלכליים שבין שתי המדינות נשארו צנועים.
אף על פי שמאוריטניה אינה מדינה מועדפת לעזרה הומניטרית של שווייץ, שווייץ תומכת בארגונים לא ממשלתיים ממאוריטניה, המעורבים בסיפוק שירותי בריאות, חינוך ובאופן כללי פועלים לשיפור איכות החיים במדינה. שווייץ סיפקה אספקת מזון לקורבנות הרעב הגדול שנערך במדינה בשנות השבעים של המאה העשרים ובשנות השמונים של המאה העשרים.
נציגויות דיפלומטיות

שווייץ אינה מיוצגת במאוריטניה בדרג השגרירות. שווייץ מיוצגת במאוריטניה בדרג הקונסולרי באמצעות קונסוליה רשמית שהיא מחזיקה בנואקשוט, בירת המדינה.
מאוריטניה אינה מיוצגת בשווייץ בדרג השגרירות. מאוריטניה מיוצגת בשווייץ בדרג הקונסולרי באמצעות קונסוליה רשמית שהיא מחזיקה בז'נבה.
יחסי מאוריציוס–רוסיה

| יחסי מאוריציוס–רוסיה |
| --- | --- |
מאוריציוס: רוסיה


מאוריציוס: רוסיה
שטח (בקילומטר רבוע)
2,040: 17,098,242
אוכלוסייה
1,270,440: 144,612,532
תמ"ג (במיליוני דולרים)
14,397: 2,021,421
תמ"ג לנפש (בדולרים)
11,332: 13,978
משטר
רפובליקה: רפובליקה פדרלית נשיאותית

יחסי מאוריציוס–רוסיה הם היחסים שבין רפובליקת מאוריציוס לפדרציה הרוסית.
היסטוריה

היחסים הדיפלומטיים הרשמיים בין שתי המדינות החלו ב-17 במרץ 1968.
נציגות דיפלומטית

למאוריציוס יש שגרירות הממוקמת במוסקבה. השגרירות נפתחה בשנת 2003.
לרוסיה יש שגרירות הממוקמת במאוריציוס.
יחסי אורוגוואי–הוותיקן

| יחסי אורוגוואי – קריית הוותיקן |
| --- | --- |
אורוגוואי: קריית הוותיקן


אורוגוואי: קריית הוותיקן
שטח (בקילומטר רבוע)
176,215: 0.49
אוכלוסייה
3,386,108: 498
תמ"ג (במיליוני דולרים)
77,241: 
תמ"ג לנפש (בדולרים)
22,811: 
משטר
רפובליקה: מונרכיה תאוקרטית אבסולוטית נבחרת

יחסי אורוגוואי–הוותיקן הם היחסים שבין הרפובליקה המזרחית של אורוגוואי למדינת קריית הוותיקן.
היסטוריה

היחסים הרשמיים בין המדינות החלו כבר בשנת 1856.
האפיפיור יוחנן פאולוס השני ביקר פעמיים באורוגוואי, בשנת 1987 ובשנת 1988.
ביוני 2013 ביקר נשיא אורוגוואי חוסה מוחיקה את האפיפיור פרנציסקוס במדינת הוותיקן.
ייצוג דיפלומטי

לאורוגוואי יש שגרירות במדינת הוותיקן.
למדינת הוותיקן יש שגרירות במונטווידאו.
יחסי איטליה–ברזיל

| יחסי איטליה–ברזיל |
| --- | --- |
איטליה: ברזיל


איטליה: ברזיל
שטח (בקילומטר רבוע)
301,340: 8,515,770
אוכלוסייה
59,293,250: 212,203,410
תמ"ג (במיליוני דולרים)
2,254,851: 2,173,666
תמ"ג לנפש (בדולרים)
38,029: 10,243
משטר
רפובליקה: רפובליקה פדרלית

יחסי איטליה–ברזיל הם היחסים הדיפלומטיים בין ברזיל לאיטליה. שתי המדינות נהנות מיחסי ידידות, שחשיבותן מתרכזת בתולדות ההגירה האיטלקית לברזיל. כ-31 מיליון ברזילאים טענו שיש להם מוצא איטלקי (כ-15% מהאוכלוסייה) מה שהופך אותה למספר הגדול ביותר של אנשים עם מוצא איטלקי מלא או חלקי מחוץ לאיטליה, כשהעיר הברזילאית סאו פאולו היא העיר המאוכלסת ביותר עם אנשים ממוצא איטלקי בעולם. שתי המדינות הן חברות הדדיות ב-G-20, האומות המאוחדות וארגון הסחר העולמי.
היסטוריה

בספטמבר 1822 הכריזה ברזיל על עצמאותה מפורטוגל. בשנת 1826 הכירה דוכסות פארמה בעצמאות ברזיל, ובשנת 1827 שגריר ממלכת שתי הסיציליות הגיע לברזיל. בשנת 1836 יצא ג'וזפה גריבלדי לגלות בברזיל וסייע לתנועה הבדלנית בריו גראנדה דו סול. בשנת 1861 הכיר הקיסר הברזילאי פדרו השני בממלכת איטליה תחת המלך ויטוריו אמנואלה השני. בנובמבר 1861 פתחה איטליה נציגות דיפלומטית בריו דה ז'ניירו. באוקטובר 1871 נסע הקיסר פדרו השני לאיטליה במסגרת סיבוב ההופעות שלו באירופה.
הגירה איטלקית לברזיל החלה בשנת 1875, כאשר ברזיל החלה לקדם הגירה למדינה במטרה להגדיל את אוכלוסייתה ולכן יצרו "מושבות", ברובן באזורים כפריים, עבור איטלקים ואירופאים אחרים להגר אליהם. בין 1880 ל-1920, יותר ממיליון איטלקים היגרו לברזיל. בשנת 1924 ביקר נסיך פיימונטה האיטלקי (המלך העתידי אומברטו השני) בעיר סלבדור שכן ריו דה ז'ניירו (בירת ברזיל באותה תקופה) נחשבה כלא בטוחה עבור הנסיך וסאו פאולו נשלטה באופן זמני על ידי המורדים. ביקורו העיקרי של הנסיך בברזיל (ובמדינות דרום אמריקה אחרות) היה חלק מתוכנית פוליטית של הפשיזם לקשר בין העם האיטלקי שחי מחוץ לאיטליה עם מולדתם.
במהלך מלחמת העולם הראשונה הכריזה ברזיל מלחמה על מעצמות המרכז לאחר טיבוע של כמה אוניות סוחר ברזילאיות, והיא הייתה האומה היחידה באמריקה הלטינית שהייתה מעורבת במלחמה באופן פעיל על ידי שליחת שמונה אוניות מלחמה לאירופה ו-100 פרמדיקים לצרפת. בתום המלחמה, גם ברזיל וגם איטליה השתתפו בחוזה ורסאי.
עם תחילת מלחמת העולם השנייה בספטמבר 1939;ברזיל נותרה נייטרלית; עם זאת, צוללות גרמניות (U-Boats) טיבעו שש אוניות ברזילאיות באוקיינוס האטלנטי, וברזיל הכריזה מלחמה על גרמניה ואיטליה ב-22 באוגוסט 1942. במהלך המלחמה שלחה ברזיל כוח משלוח הכולל 23,000 חיילים שהשתתפו בזירה האיטלקית. הכוחות הברזילאים נלחמו בעיקר באזורי טוסקנה ואמיליה-רומאניה. בשנת 1944 חידשה ברזיל את היחסים הדיפלומטיים המלאים עם איטליה.
מאז סיום מלחמות העולם חיזקו גם ברזיל וגם איטליה את קשריהם על ידי הסכמה למספר הסכמים דו-צדדיים כמו הסכם הגירה (1977); הסכם למניעת מיסוי כפול (1979); אמנת ההסגרה (1989); אמנת שיתוף פעולה משפטי בעניינים פליליים (1993); הסכם על שיתוף פעולה מדעי וטכנולוגי (1997), בין היתר. שתי המדינות הן שחקנים פעילים בארגונים בינלאומיים ומנהיגי שתי המדינות ביקרו ביקורים רשמיים במדינות אחרות, בהתאמה, פעמים רבות.
ביקורים רמי דרג

ביקורים רמי דרג מברזיל באיטליה
נשיא ברזיל פרננדו קולור דה מלו (1990)
נשיא ברזיל פרננדו אנריקה קרדוזו (1997)
נשיא ברזיל לואיס אינאסיו לולה דה סילבה (2005, 2009)
נשיאת ברזיל דילמה רוסף (2013, 2015)
ביקורים רמי דרג מאיטליה לברזיל
נשיא איטליה ג'וזפה סראגט (1965)
נשיא איטליה אוסקר לואיג'י סקאלפרו (1995)
נשיא איטליה קרלו אזליו צ'אמפי (2000)
ראש ממשלת איטליה רומנו פרודי (2007, 2009)
ראש ממשלת איטליה סילביו ברלוסקוני (2010)
ראש ממשלת איטליה מתאו רנצי (2016)
יחסי סחר

בשנת 2015 הסתכם המסחר הכולל בין ברזיל לאיטליה ב-7.4 מיליארד דולר. איטליה היא אחת מעשרת השותפות הגדולות ביותר בסחר בברזיל בעולם. בשנת 2013 הסתכמו ההשקעות האיטלקיות בברזיל ב-17.9 מיליארד דולר. ליצרניות מכוניות איטלקיות כמו פרארי, פיאט ולמבורגיני יש נוכחות בברזיל, כמו גם מוצרי אופנה ואוכל איטלקיים. חברות ברזילאיות כמו אמבראר וחברות חקלאיות פועלות באיטליה. בשנת 2000 החלו המדינות החברות במרקוסור (הכוללת את ברזיל) והאיחוד האירופי (הכולל את איטליה) במשא ומתן על הסכם סחר חופשי.
נציגויות דיפלומטיות

ברזיל מחזיקה באיטליה שגרירות ברומא וקונסוליה כללית במילאנו.
איטליה יש שגרירות בברזיליה, קונסוליות כלליות בקוריטיבה, פורטו אלגרה, ריו דה ז'ניירו, סאו פאולו, וקונסוליות בבלו הוריזונטה וברסיפה.
שגרירות ברזיל ברומא
שגרירות איטליה בברסיליה
הקונסוליה הכללית של איטליה בפורטו אלגרה
הקונסוליה הכללית של איטליה בסאו פאולו
יחסי אורוגוואי–הודו

| יחסי אורוגוואי–הודו |
| --- | --- |
אורוגוואי: הודו


אורוגוואי: הודו
שטח (בקילומטר רבוע)
176,215: 3,287,263
אוכלוסייה
3,386,108: 1,454,183,987
תמ"ג (במיליוני דולרים)
77,241: 3,549,919
תמ"ג לנפש (בדולרים)
22,811: 2,441
משטר
רפובליקה: רפובליקה סוציאליסטית פדרלית

שגריר אורוגוואי אלברו מלמיירקה (מימין) מגיש כתב האמנה לנשיא הודו ראם נאת' קובינד, 2018
יחסי אורוגוואי–הודו הם היחסים בין אורוגוואי להודו. יחסים דיפלומטיים כוננו בשנת 1960. שגרירות אורוגוואי בניו דלהי נפתחה לראשונה בשנת 1960 ופעלה עד 1975. היא נפתחה מחדש בשנת 1998. במאי 2010 ביקש שגריר אורוגוואי בהודו סזאר פרר מהודו לפתוח שגרירות במונטווידאו.
ביקורים רמי דרג

בשנת 1968 הפכה אינדירה גנדי לראש ממשלת הודו הראשונה שביקרה באורוגוואי. מספר ביקורי שרים בין שתי המדינות התקיימו. סגן נשיא אורוגוואי, הוגו פרננדס פיינגולד, ביקר בהודו בשנת 1999, והוא הבכיר ביותר באורוגוואי שביקר במדינה.
הסכמים דו-צדדיים

שתי המדינות חתמו על כמה הסכמים דו-צדדיים. בשנת 1999 חתמו שני הצדדים על הסכם בנושא קיום התייעצויות של משרדים זרים, הסכם שבמסגרתו דיפלומטים אורוגוואים יכולים להשתתף בקורס הכשרה במכון שירות החוץ בהודו, והסכם להוצאת אשרות ארוכות טווח לאנשי עסקים. משרד חינוך בנושא הקמת ועדה משותפת לקידום יחסים דו-צדדיים נחתם בינואר 2007. בספטמבר 2011 חתמו הודו ואורוגוואי על הסכמים למניעת מיסוי כפול ועל שיתוף פעולה באנרגיה מתחדשת. בינואר 2017 אשרר קבינט האיחוד בהודו את הסכם המכס עם אורוגוואי, המספק מסגרת חוקית לשיתוף מידע ומודיעין בין רשויות המכס.
שתי המדינות תמכו בקביעות זו בזו בפורומים בינלאומיים. אורוגוואי תמכה בהצעתה של הודו לבחירה למועצה לזכויות האדם של האו"ם לקדנציה 2015–2017.
שתי המדינות חברות ב-G77‏.
יחסים כלכליים

המסחר הבילטרלי בין הודו לאורוגוואי הסתכם בשנת 2015 ב-218.4 מיליון דולר, ורשם צמיחה של 28.1% לעומת השנה שקדמה לה. הודו ייצאה סחורות בשווי 204.3 מיליון דולר וייבאה סחורות מאורוגוואי בסכום של 14.1 מיליון דולר. הסחורות העיקריות שיוצאו מהודו לאורוגוואי הן כימיקלים, בגדים, כלי רכב, מכשירי קול ותמונה, תרופות, ברזל ופלדה, חוט סינתטי, ציוד ומכונות. הייבוא העיקרי של הודו מאורוגוואי הוא צמר, עור ועץ. הודו ואורוגוואי חתמו על הסכם קידום והגנה על השקעות דו צדדי (BIPPA) בפברואר 2008. הודו ואורוגוואי חתמו על הסכם קידום והגנה על השקעות דו צדדי (BIPPA) בפברואר 2008. אורוגוואי חברה ב-MERCOSUR והיא חלק מהסכם הסחר המועדף על Mercosur-India שנכנס לתוקף ב-1 ביוני 2009.
המשרד ההודי Tata שירותי ייעוץ פתח מרכז משלוחים גלובלי בזונמריקה במונטווידאו בשנת 2002. זה היה המשרד הראשון של החברה באמריקה הלטינית. הודו הופכת לשותפה מסחרית משמעותית של אורוגוואי; ההזדמנויות העומדות לפנינו הן עצומות. חברת IT אחרת הודית Geodesic Ltd רכשה חברת תוכנה אורוגוואית במונטווידאו במאי 2009.
חברת Arcelor Mittal זיכתה את חברת CINTER SA, יצרנית צינורות נירוסטה מאורוגוואי, בדצמבר 2007. כמה חברות שבבעלותן של ה-NRI פועלות גם באורוגוואי. טטה מוטורס החלה לפעול באורוגוואי במאי 2015.
אזרחי אורוגוואי זכאים למלגות במסגרת תוכנית שיתוף הפעולה הטכני והכלכלי ההודי. דיפלומטים אורוגוואים רבים קיבלו הכשרה במכון שירות החוץ בהודו.
יחסי תרבות

בפברואר 2011, הנפיק שירות הדואר של אורוגוואי בול לכבוד יום הולדתו ה-150 של רבינדרנאת טאגור.
הודים באורוגוואי

נכון לינואר 2016 כ-83 הודים מחזיקים בתושבות קבע באורוגוואי. 733 הודים נוספים מתגוררים במדינה בוויזות ארוכות טווח, שרובם מועסקים בשירותי ייעוץ טאטה במונטווידאו. מספר קטן של הודים מקהילות גוג'ראטי וסינדהי עובדים כיבואנים ומנהלים חנויות קמעונאיות של טקסטיל ומלאכת יד הודית באורוגוואי.
נציגויות דיפלומטיות

הודו מיוצגת באורוגוואי באמצעות שגרירותה בבואנוס איירס, ארגנטינה, ובנוסף היא מחזיקה קונסוליה כללית במונטווידאו.
אורוגוואי מחזיקה בהודו שגרירות בניו דלהי וקונסוליה במומבאי.
טקס פרסי האקדמיה הבריטית לקולנוע ה-48

| --- | --- |
 תאריך:  1995 
 מיקום:  לונדון 
 מנחים:  בילי קונולי 
 המועמדים והזוכים הבולטים
 הסרט הטוב ביותר:  ארבע חתונות ולוויה אחת
 →47 49←
 
טקס פרסי האקדמיה הבריטית לקולנוע ה-48 שמעניקה האקדמיה הבריטית לאמנויות הקולנוע והטלוויזיה, נערך בשנת 1995, בו הוענקו פרסים לסרטים הטובים ביותר של שנת 1994.
הסרט "ארבע חתונות ולוויה אחת" בבימוי של מייק ניואל זכה בפרס הסרט הטוב ביותר. עוד זכה בפרס הבמאי הטוב ביותר (מייק ניואל), השחקן (יו גרנט) ושחקנית המשנה (קריסטין סקוט-תומאס). הסרט "ספרות זולה" זכה בפרסי שחקן המשנה (סמואל ל. ג'קסון) והתסריט המקורי. סוזן סרנדון זכתה בפרס השחקנית הטובה ביותר על תפקידה בסרט "הלקוח".
זוכים ומועמדים > השחקן הטוב ביותר

יו גרנט – ארבע חתונות ולוויה אחת
טום הנקס – פורסט גאמפ
טרנס סטמפ – הרפתקאותיה של פריסילה, מלכת המדבר
ג'ון טרבולטה – ספרות זולה
זוכים ומועמדים > השחקנית הטובה ביותר

סוזן סרנדון – הלקוח
לינדה פיורנטינו – הפיתוי האחרון
אירן ז'קוב – שלושת הצבעים: אדום
אומה תורמן – ספרות זולה
זוכים ומועמדים > הצילום הטוב ביותר

ראיון עם הערפד
הרפתקאותיה של פריסילה, מלכת המדבר – בריאן ג'יי ברהני
פורסט גאמפ – דון ברג'ס
ספרות זולה – אנדריי סקולה
זוכים ומועמדים > עיצוב התלבושות הטוב ביותר

הרפתקאותיה של פריסילה, מלכת המדבר
ארבע חתונות ולוויה אחת
ראיון עם הערפד
נשים קטנות
זוכים ומועמדים > הבמאי הטוב ביותר

מייק ניואל – ארבע חתונות ולוויה אחת
קשישטוף קישלובסקי – שלושת הצבעים: אדום
קוונטין טרנטינו – ספרות זולה
רוברט זמקיס – פורסט גאמפ
זוכים ומועמדים > העריכה הטובה ביותר

ספיד
פורסט גאמפ – ארתור שמידט
ארבע חתונות ולוויה אחת – ג'ון גרגורי
ספרות זולה – סאלי מנק
זוכים ומועמדים > הסרט הטוב ביותר

ארבע חתונות ולוויה אחת
פורסט גאמפ
ספרות זולה
חידון האשליות
זוכים ומועמדים > הסרט הבריטי הטוב ביותר

חברים לרצח
Backbeat
Bhaji on the Beach
כומר
זוכים ומועמדים > המוזיקה הטובה ביותר

"Backbeat" – דון ווז
זוכים ומועמדים > הסרט הטוב ביותר שאינו בשפה האנגלית

To Live (Huozhe)
Belle époque
שלושת הצבעים: אדום
Eat Drink Man Woman (Yin shi nan nu)
זוכים ומועמדים > האיפור ועיצוב השיער הטובים ביותר

הרפתקאותיה של פריסילה, מלכת המדבר
ראיון עם הערפד
המסכה
גברת דאוטפייר
זוכים ומועמדים > עיצוב ההפקה הטוב ביותר

ראיון עם הערפד
הרפתקאותיה של פריסילה, מלכת המדבר
פרנקנשטיין
המסכה
זוכים ומועמדים > התסריט המעובד הטוב ביותר

חידון האשליות – פול אטנסיו
גרסת בראונינג – רונלד הארווד
פורסט גאמפ – אריק רות'
חוג שמחת המזל – רונלד בס ו אמי טאן
שלושת הצבעים: אדום – קשישטוף קישלובסקי ווקשישטוף פיסיביץ'
זוכים ומועמדים > התסריט המקורי הטוב ביותר

ספרות זולה – רוג'ר אייברי וקוונטין טרנטינו
הרפתקאותיה של פריסילה, מלכת המדבר – סטיבן אליוט
ארבע חתונות ולוויה אחת – ריצ'רד קרטיס
פילדלפיה – רון ניסוואנר
זוכים ומועמדים > הסאונד הטוב ביותר

ספיד
Backbeat
מלך האריות
ספרות זולה
זוכים ומועמדים > האפקטים החזותיים הטובים ביותר

פורסט גאמפ
המסכה
ספיד
שקרים אמיתיים
זוכים ומועמדים > השחקן הטוב ביותר בתפקיד משנה

סמואל ל. ג'קסון – ספרות זולה
סיימון קאלו – ארבע חתונות ולוויה אחת
ג'ון האנה – ארבע חתונות ולוויה אחת
פול סקופילד – חידון האשליות
זוכים ומועמדים > השחקנית הטובה ביותר בתפקיד משנה

קריסטין סקוט-תומאס – ארבע חתונות ולוויה אחת
שארלוט קולמן – ארבע חתונות ולוויה אחת
סאלי פילד – פורסט גאמפ
אנג'ליקה יוסטון – תעלומת רצח במנהטן
| פרס באפט"א לקולנוע |
| --- | --- | --- |
| פרסים עכשוויים | שחקן • שחקנית • סרט אנימציה • סרט בריטי • ליהוק • צילום • עיצוב תלבושות • בכורה לתסריטאי, במאי או מפיק בריטי מצטיין • במאי • סרט תיעודי • עריכה • הסרט הטוב ביותר • סרט שאינו בשפה האנגלית • איפור ועיצוב שיער • מוזיקה • עיצוב הפקה • כוכב עולה • תסריט מעובד • תסריט מקורי • סרט אנימציה קצר • סרט קצר • סאונד • שחקן משנה • שחקנית משנה • אפקטים חזותיים |  |
| פרסים מיוחדים | פרס עמית באפט"א • תרומה מצטיינת לקולנוע • פרס מיוחד |  |
| פרסי עבר | פרס השחקן המבטיח • התסריט • התסריט הבריטי • השחקן הבריטי • השחקן הזר הטוב ביותר • השחקנית הבריטית • השחקנית הזרה |  |
| טקסים | 1947 • 1948 • 1949 • 1950 • 1951 • 1952 • 1953 • 1954 • 1955 • 1956 • 1957 • 1958 • 1959 • 1960 • 1961 • 1962 • 1963 • 1964 • 1965 • 1966 • 1967 • 1968 • 1969 • 1970 • 1971 • 1972 • 1973 • 1974 • 1975 • 1976 • 1977 • 1978 • 1979 • 1980 • 1981 • 1982 • 1983 • 1984 • 1985 • 1986 • 1987 • 1988 • 1989 • 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020/21 • 2021 • 2022 • 2023 |  |